Træleborg (Tønsberg)

**Træleborg** er et strøk i Tønsberg by i kommunen med samme navn. Området ligger strategisk til i forhold til båttrafikk mellom Oslofjorden og Tønsberg, på et nes mellom Presterødkilen og Kanalen. Dagens Tønsberg havn ligger i ytre del mot Kanalen. Sjøområdet i sør er et fjordbasseng som heter Træla. Træleborg skole ligger i området, som ellers preges av forretningsdrift og boligområder. 

Navnet peker mot at det muligens kan ha vært en borg her i vikingtiden. Trelleborg – samme navn, med en litt annen rettskriving, er brukt om flere steder i Danmark og i Skåne, som den gang tilhørte Danmark. Den største er Aggersborg ved Limfjorden. Ved utgraving er det dokumentert en spesiell type ringborger fra vikingtiden. C14-dateringer forteller at de alle er bygd omkring 980. De tolkes i dag som kongelige maktbaser anlagt under den danske rikssamleren kong Harald Blåtann. 

«Anla Harald Blåtann en borg i Tønsberg?» spør Einar Erlingsens i Tønsbergs årbok *Berget* som kom ut i 2014. Erlingsen går gjennom en rekke lokaliseringsfaktorer for trelleborger generelt, og vurderer hvordan disse passer i forhold til Træleborg i Tønsberg. Topografisk lå Træleborg til mot et sjøområde, Træla, hvor store flåtestyrker kunne samle seg. I vikingtiden sto dessuten havnivået 3-4 meter høyere. Kanalen mellom Træla og Byfjorden var et sund som kunne trafikkeres, til forskjell fra senere i middelalderen. Træleborg, plassert med enkel og beskyttet innseiling, hadde uten tvil en strategisk beliggenhet i et maritimt samfunn omkring Skagerrak. 

På Lyby i Rygge er det oppdaget en formasjon i dyrket mark, som kan være en tilsvarende rundborg.

Ingen arkeologiske undersøkelser er så langt foretatt av området i Tønsberg.


Fil:Tønsberg (14416692358).jpg|Flyfoto tatt av Widerøe i 1947 viser Tønsberg by med Træleborg og Træleborgodden ved fjordbassenget Træla fremst i bildet. I bakgrunnen helt til venstre sees blant annet Slottsfjellet, byens viktigste landemerke.
Fil:Tønsberg_(14417295378).jpg|Luftfoto fra 1958 som viser området for dagens «mammutkryss» på fylkesvei 308 gjennom byen til Nøtterøy. Blant bebyggelsen på Træleborg-området bak sees den kaolske St. Olavs kirke innviet dette året og St. Olavs klinikk som opprinnelig ble åpnet av St. Elisabethsøstrene i 1927 for øre-, nese- og halspasienter.
Fil:Tønsberg (14417276728).jpg|Flyfoto fra 1958 med Træleborg til venstre, Mammutkrysset omtrent midt i bildet, den nye Kanalbrua over til Nøtterøy til høyre, Stensarmen foran og byen i bakgrunnen.
Fil:Teie hovedgård, Tønsberg bryggeri, tyskerbrakker (14424511880).jpg|Luftfoto, trolig fra tidlig på 1950-tallet, over nordenden av Nøtterøy med blant annet Teie Hovedgård foran i bildet og Tønsberg bak med Træleborg til høyre.
Fil:Slottsfjellet (14611110555).jpg|Flyfoto av Slottsfjellet og Tønsberg 1957 med Træleborg bak i bildet, på området ut mot fjorden. 
Fil:Tønsberg_(14609125154).jpg|Flyfoto fra 1958 viser nordre del av Træleborg med Vestfold sentralsykehus på høyden et stykke bak jernbanesporet.
Fil:TræleborgSkoleTønsberg.jpg|Træleborg skole fra 1960 er en barneskole på Træleborg
Fil:NOKAS hovedkontor Tønsberg.jpg|Hovedkontoret til NOKAS på Træleborgodden i Tønsberg


## Referanser


## Se også
*Trelleborg (borganlegg)